静安区

静安区（吳語上海言話：[ʑin²²ø⁵⁵tɕʰy²¹]（國際音標））是吳越上海市个一個市辖区，全区面积37.37平方公里，与6個区接壤。区境东搭黄浦区、虹口区交界，西搭长宁区、普陀区为邻，南搭徐汇区衔接，北搭宝山区毗连。乃朝咾，静安区依然是上海市頂重要个政治、经济、文化中心之一，外加是全市公认个“高品位个商业商务区”搭“高品质个生活居住区”。2015年11月4號，上海市政府举办“撤销闸北区静安区建制 设立新个静安区大会”，宣布静安区交原闸北区合并。

得名
静安区因千年古刹静安寺（始建垃公元247年）而得名。相传静安寺造垃三国吴赤乌年间，南宋嘉定九年（1216年）从松江（今苏州河）北岸迁来今址（今常德路、南京西路、华山路、愚园路间），香火甚旺，为江南名刹。1945年建区辰光，取境内寺名命名为“静安区”。全上海第一条现代交通线路垃20世纪初出现并连接静安寺到外滩。

 历史 
静安区境内个陆地勒拉晋朝到唐朝个辰光形成个。唐朝天宝十年（751年），箇面是华亭县高昌乡。

1945年建区个辰光，因为静安寺，起名叫静安区，东面到泰兴路、茂名路，西面到江苏路，南面到长乐路，北面到新闸路、梵皇渡路。

1949年5月，静安区畀中国人民解放军接管以后改成静安寺区。1950年6月，名字改转来。1956年撤销静安区，常德路东面并入新成区，西面并入长宁区。

1959年12月（也有讲实际上是1960年1月），撤销江宁、新成两個区，江宁区全部搭成都北路西面个新成区部分打仔长宁路、镇宁路东面长宁区部分划畀新设立个静安区黄树贤总主编；朱勤皓卷编；民政部编,中华人民共和国政区大典  上海市卷,中国社会出版社,2017.09,第98页马学新等主编,上海文化源流辞典,上海社会科学院出版社,1992.07,第683页。

建筑
静安区区内著名地标有：静安寺、静安公园（上海市4座五星级公园之一）、静安寺广场（上海市第一個下沉式广场）、上海展览中心（原中苏友好大厦，是上海市重要官方会议场地之一）、南京西路高档商业娱乐休闲街（包括上海恒隆广场、中信泰富广场、梅龙镇伊势丹等）、百乐门大舞厅（始建于20世纪30年代，英文名为 The Paramount）、上海商城、上海电视臺、华山医院咾啥。

静安区也由于历史原因搭地理位置个独一无二，成为上海高档宾馆酒店頂頂集中个地区。区内云集：波特曼丽嘉大酒店、希尔顿饭店、国际贵都大酒店、锦沧文华大酒店、上海宾馆、静安宾馆、百乐门大酒店。

宗教
静安区裏向有得静安寺，静安区个区名即得名于静安寺。

静安区裏向历史浪教堂众多，乃朝仍然开放个基督教堂有怀恩堂（宋庆龄基金会所在地）、新恩堂咾啥；天主教堂嚜有得大田路圣女小德肋撒堂、育嬰堂路勝利之後聖母堂。

文化
自19世纪末、20世纪初以来，静安区素以深厚个文化底蕴为积淀，诞生並出现过交關文化名人，也是政治人物个常到之处。如宋氏家族（蒋中正搭宋美龄个中式世俗及西式教堂婚礼垃靜安區举行）、张学良夫妇、卓别林（莅临百乐门大舞厅）、张爱玲（故居愚园路常德路口个爱丁顿公寓）、施蛰存咾啥。

 行政区划 
目前静安区现下辖13個街道、1個镇：
江宁路街道
静安寺街道
南京西路街道
曹家渡街道
石门二路街道
天目西路街道
北站街道
宝山路街道
共和新路街道
大宁路街道
彭浦新村街道
临汾路街道
芷江西路街道
彭浦镇

 参考文献 

 別樣 
 静安寺、静安寺街道、静安公园
 闸北、闸北区、上海火车站、不夜城

外部鏈接

分类:上海个区